Hairspray (2007)

Hairspray er en amerikansk-britisk romantisk komedie, musikal og ungdomsfilm fra 2007. Filmen har skuespillere som John Travolta, Michelle Pfeiffer, Christopher Walken, Amanda Bynes, Zac Efron, Queen Latifah og mange andre. Filmen er basert på Broadwaymusikalen Hairspray fra 2002, som igjen var basert på John Waters'  dansekomedie fra 1988 med samme navn.

Filmen utspiller seg i Baltimore i 1962 og handler om den overvektige tenåringsjenta Tracy Turnblad (Nikki Blonsky) som elsker å danse. Musikalen følger hennes ferd mot  å bli en av danserne på den lokale tv-stasjonens ungdomsprogram The Corny Collins Show. Hun blir tatt inn og ligger godt an til å vinne Little Miss Hairspray-kåringen, til hoveddanser Amber von Tussle (Brittany Snow) og moren Velma von Tussles (Michelle Pfeiffer) store forskrekkelse, fordi vinneren av kåringen blir hoveddanser på tv-programmet. Tracy blir også involvert i kampen mot raseskille og segregering, og hun må velge mellom å danse på tv eller å stå sammen med de nye afroamerikanske vennene sine, Seaweed  J. Stubbs (Elijah Kelley), Inez Stubbs (Taylor Parks) og moren deres, Maybelle «Motormouth» Stubbs (Queen Latifah), som ble utestengt fra tv-stasjonen av Velma von Tussle.

 Rolleliste 
 Nikki Blonsky som Tracy Turnblad. En optimistisk, overvektig tenåringsjente som elsker dans.
 John Travolta som Edna Turnblad. Moren til Tracy.
 Michelle Pfeiffer som Velma Von Tussle.
 Amanda Bynes som Penny Lou Pingleton. Tracy sin bestevenninne.
 Christopher Walken som Wilbur Turnblad. Tracy sin far.
 Queen Latifah som Maybelle «Motormouth» Stubbs
 James Marsden som Corny Collins.
 Brittany Snow som Amber Von Tussle
 Zac Efron som Link Larkin. Kjæresten til Amber.
 Allison Janney som Prudence «Prudy» Pingleton. Penny sin mor.

Referanser

 Eksterne lenker 



Kategori:Filmkomedier fra USA
Kategori:Ungdomsfilmer fra USA
Kategori:Filmmusikaler fra USA
Kategori:Britiske ungdomsfilmer
Kategori:Britiske filmmusikaler
Kategori:Britiske romantiske komedier
Kategori:Romantiske komedier fra USA
Kategori:Nyinnspillinger av filmer
Kategori:Filmer fra 2007
Kategori:Filmer basert på skuespill
Kategori:Engelskspråklige filmer